มีเพศสัมพันธ์ตอนมีประจำเดือนหลั่งในวันที่2ของการมีประจำเดือน และวันถัดมาไม่มีประจำเดือนถัดวันต่อไปก็มีมีแบบกระปริกะปรอยหลังจากนั้นหาย1วันกะไม่มี และวันนี้ก็มาเป็นประจำเดือนอีกครั้งซึ่งเป็นตั้งแต่25ก.พ-3 มี.ควันที่5ก็เป็นประจำเดือนค่ะจะเป็นอะไรไมค่ะ
สวัสดีค่ะ ฟังจากอาการแล้วการมีประจำเดือนครั้งนี้ที่เริ่มวันที่ 25 กพ.ก็น่าจะเป็นตามรอบปกติค่ะ เนื่องจากรอบประจำเดือนในผู้หญิงอาจคลาดเคลื่อนได้อยู่ในช่วง 21-35 วันค่ะ แต่อย่างไรก็ตามถ้ามาตั้งแต่วันที่ 25 กพ.จนถึงตอนนี้ก็ยังไม่หยุด และเลือดประจำเดือนไม่น้อยลงเลยน่าจะผิดปกติค่ะ อาจเกิดจาก ภาวะแทรกซ้อนของการตั้งครรภ์ การมีเนื้องอกมดลูก หรือมีฮอร์โมนในร่างกายเช่นฮอร์โมนไทรอยด์ หรือ ฮอร์โมนเพศผิดปกติค่ะ การมีเพศสัมพันธ์ในช่วงมีประจำเดือนนั้นเสี่ยงต่อการติดเชื้อได้ง่ายทั้งเชื้อโรคติดต่อทางเพศสัมพันธ์เอง หรือว่าติดเชื้อแบคทีเรียอื่นๆ เพราะเป็นช่วงที่สมดุลช่องคลอดเปลี่ยนแปลงจากเลือดประจำเดือน จึงไม่ควรมีเพศสัมพันธ์ในช่วงนั้นๆนะคะ ควรไปพบแพทย์ ถ้าประจำเดือนมาติดต่อกันและมามากกว่า 7 วัน และถ้าในระหว่างนี้มีอาการปวดหน่วงท้องน้อยมาก มีเลือดออกจากช่องคลอดมากจนอ่อนเพลีย ให้รีบไปพบแพทย์ทันทีค่ะ